Íþróttasalurinn við Vesturgötu á Akranesi var þéttskipaður í morgun á stóru morgunstundinni í Brekkubæjarskóla . Krakkarnir fluttu söng - og tónlistaratriði og veittar voru viðurkenningar til nemenda fyrir bæði náms - og félagslega framgöngu í skólanum . Þá voru veitt verðlaun í eldvarnagetraun og gamlir nemendur Brekkubæjarskóla komu í heimsókn og afhentu skólanum peningagjöf . Það var árangur 1949 sem mætti og tilkynnti Haraldur Sturlaugsson forsprakki hópsins að nú væri að hefjast eins konar „ rallýleikur “ meðal gamalla nemenda skólans . Í honum væri leitast við að styðja við nám og félagsstarf í gamla skólanum og sýna þannig smá þakklætisvott fyrir liðna tíð . Sagði Haraldur að nú yrði keflið afhent til næstu árganga sitt hvorum megin við , það er ’ 48 og ’ 50 og þannig koll af kolli . „ Ætlunin er að framlögin nýtist á þann hátt sem best þykir hverju sinni og renni til nauðsynlegra tækjakaupa til að stuðla að uppbyggjandi námi og kröftugu félagsstarfi , “ sagði Haraldur .